stanford-oval/wikipedia huggingface dataset:
הלחימה בנפת צור במלחמת חרבות ברזל
הקרבות בשורה השנייה של הכפרים > קרב טיר חרפא

ב-14 בנובמבר דווח על פשיטות של כוחות צה"ל בפאתי הכפר טיר חרפא.
ב-15 בנובמבר דווח על קרבות קשים בתוך הכפר נגד חזבאללה. חזבאללה טען לירי רקטות לכיוון כוחות בכפר.
ב-16 בנובמבר דווח רשמית כי הכפר טיר חרפא נכבש על ידי כוחות צה"ל.
הקרבות בשורה השנייה של הכפרים > קרב חאמול

ב-16 בנובמבר התחיל צה"ל להפציץ את הכפר.
הקרבות בשורה השנייה של הכפרים > קרב ג'ג'ים

ב-18 בנובמבר כוחות התחילו להתקדם מהכפר עלמא א-שעב לכיוון הכפר ג'ג'ים.
הקרבות בשורה השלישית של כפרים > קרב שַמַע

ב-14 בנובמבר התחילו עימותים קשים בתוך הכפר שַמַע. צה"ל התקדם אל תוך הכפר והאזורים מדרום לו.
ב-15 בנובמבר הגיעו חיילי צה"ל לקבר שמעון הנביא. בכפר החיילים נקלעו למארב ומספר חיילים נפצעו ופונו.
ב-16 בנובמבר דווח רשמית כי הכפר נפל לידי כוחות צה"ל וכי הכוחות הפציצו את קבר שמעון הנביא.
הקרבות בשורה השלישית של כפרים > קרב חאנין

ב-15 בנובמבר, לאחר תקיפות בנפת צור, התחילו כוחות צה"ל לפשוט על הכפר חאנין.
בין 15 ל-16 בנובמבר בלילה דווח על קרבות בעיירה.
הקרבות בשורה השלישית של כפרים > קרב ביאדה

ב-16 בנובמבר התחיל צה"ל להתקדם מהכפר שמע לכיוון מוצב רותם על מנת לכבוש אותו מחדש ולהשתמש בו לכיבוש צור וא-נאקורה.
ב-17 בנובמבר פינה צבא לבנון את כל העמדות במרחב. צה"ל המשיך להתקדם במשך היום לעבר מוצב רותם והכוחות ירו ארטילריה על כל הכפרים והעיירות באזור כדי למנוע תגבורת. לקראת הערב הכוחות הגיעו למוצב והתחילו קרבות בין צה"ל לחזבאללה.
ב-18 בנובמבר הגיע צה"ל למרחק של קילומטר מכביש החוף, והכוחות התקדמו לנקודות שיאפשרו לנתק את א-נאקורה ולהטיל על העיירה מצור. לקראת הערב צה"ל תפס עמדות והתחיל להקיף את מוצב רותם, הכוחות כבר התחילו לראות את צור.
ב-19 בנובמבר כבש צה"ל את מוצב רותם והתחיל במצור על א-נאקורה.
הקרבות בשורה השלישית של כפרים > קרב מג'דל זון

ב-16 בנובמבר נכבש חלק מהכפר על ידי כוחות צה"ל.
ב-18 בנובמבר כבש צה"ל את כל מג'דל זון.
הקרבות בשורה הרביעית של הכפרים > קרב מנסורי

ב-18 בנובמבר התחילו כוחות להפגיז את הכפר מנסורי לקראת תמרון בכפר.
ב-19 בנובמבר כבש צה"ל את מנסורי והתחיל במצור על א-נאקורה.
ראו גם

הלחימה ברצועת עזה במלחמת חרבות ברזל
מבצע חיצי הצפון
החזית הצפונית במלחמת חרבות ברזל
טבעת האש האיראנית
הלחימה בנפת מרג' עיון במלחמת חרבות ברזל
הלחימה בנפת בינת ג'בייל במלחמת חרבות ברזל
הלחימה בנפת חאצביא במלחמת חרבות ברזל
גורדון מאטה-קלארק

| --- | --- |

 לידה:  22 ביוני 1943 ניו יורק, ארצות הברית 
 פטירה:  27 באוגוסט 1978 (בגיל 35) ניו יורק, ארצות הברית 
 שם לידה:  Roberto Echaurren Matta 
 מקום לימודים:  הקולג' לאדריכלות, אמנות ותכנון של אוניברסיטת קורנל 
 יצירות ידועות:  Day's End 
 פרסים והוקרה:  מלגת גוגנהיים 
 
גורדון מאטה-קלארק (נולד כ-Gordon Roberto Echaurren Matta‏; 22 ביוני 1943 – 27 באוגוסט 1978) היה אמן אמריקאי שנודע בעיקר בזכות יצירות האמנות לאתרים ספציפיים שיצר בשנות ה-70.
מותו ומורשתו

מאטה-קלארק מת מסרטן הלבלב ב-27 באוגוסט 1978, בגיל 35, בעיר ניו יורק . הוא הותיר אחריו את אלמנתו, ג'יין קרופורד. ארכיון גורדון מאטה-קלארק נמצא במרכז הקנדי לארכיטקטורה, מונטריאול.
תערוכות

Gordon Matta-Clark: A Retrospective, Museum of Contemporary Art, Chicago, Chicago (1985)
En chantier: The Collections of the CCA, 1989-1999, Canadian Centre for Architecture, Montreal (1999-2000)
Postmedia: Conceptual Photography in the Guggenheim Museum Collection, Guggenheim Museum, New York (2000)
out of the box: price rossi stirling + matta-clark, Canadian Centre for Architecture, Montreal (2003-2004)
Absent Wall: Recalling Gordon Matta-Clark’s Garbage Wall (1970), Canadian Centre for Architecture, Montreal (2004)
Open Systems: Rethinking Art c.1970, Tate Modern, London (2005)
Arrivals, Canadian Centre for Architecture, Montreal (2008)
Gordon Matta-Clark: You are the Measure, Museum of Contemporary Art, Chicago, Chicago (2008)
FORTY, MoMA PS1, New York (2016)
Material Thinking: Gordon Matta-Clark selected by Yann Chateigné, Canadian Centre for Architecture, Montreal (2019)
Passing Through Architecture: The 10 Years of Gordon Matta-Clark, Power Station of Art, Shanghai (2019-2020)
Rough Cuts and Outtakes: Gordon Matta-Clark selected by Hila Peleg, Canadian Centre for Architecture, Montreal (2019-2020)
Line of Flight: Gordon Matta-Clark selected by Kitty Scott, Canadian Centre for Architecture, Montreal (2020)
הערות שוליים

↑  Gordon Matta-Clark Biography, Guggenheim Museum; accessed 2017-07-10
↑  Profile, artnet.com; retrieved October 23, 2009
↑  Profile, museum.cornell.edu; accessed July 10, 2017.
↑  מכונת קריאה - אנארכיטקט: על גורדון מאטה-קלארק, באתר readingmachine.co.il
↑  William Hanley (11 באפריל 2007). "Gordon Matta-Clark at the Whitney". ARTINFO. נבדק ב-2008-04-21. {{cite web}}:  (עזרה)
↑  Cornell Festschrift honors Colin Rowe, one of architecture's most influential scholars Cornell Chronicle, 1996-03-2; accessed 2015-07-28
↑  Petit, Emmanuel, ed. (2015). Reckoning with Colin Rowe: Ten Architects Take Position. New York: Routledge.
↑  Waxman, Lori (2008). "The Banquet Years: FOOD, A SoHo Restaurant". Gastronomica: The Journal of Food and Culture. 8 (4): 24–33. doi:10.1525/gfc.2008.8.4.24.
↑  Kastner, Jeffrey; Najafi, Sina; Richard, Frances, eds. (2005). Odd Lots: Revisiting Gordon Matta-Clark's Fake Estates. New York: Cabinet Books.
↑  "Odd Lots: Revisiting Gordon Matta-Clark's Fake Estates". Cabinet. 2009.
↑  "Bingo Ninths" (video). נבדק ב-2008-10-27.
↑  "Bingo". נבדק ב-2008-10-26.
↑  Jenkins, Bruce (2011). Gordon Matta-Clark: Conical Intersect. London: Afterall Books.
↑  https://www.museoreinasofia.es/en/collection/artwork/days-end
↑  "Gordon Matta-Clark: You Are the Measure". Artdaily. 2008. נבדק ב-2011-06-13.
↑  "History of the MCA". Museum of Contemporary Art, Chicago. אורכב מ-המקור ב-2011-07-25. נבדק ב-2011-06-13.
↑  "Gordon Matta-Clark: You Are the Measure". Museum of Contemporary Art, Chicago. נבדק ב-2017-07-10.
↑  "Gordon Matta-Clark: You Are the Measure" (PDF). Press Release. Museum of Contemporary Art, Chicago. 2008-01-01. נבדק ב-2011-06-13.(הקישור אינו פעיל, December 2019)
↑  Profile, davidzwirner.com; accessed March 28, 2015.
↑  Gordon Matta-Clark Archive, cca.qc.ca; accessed 2015-07-29.
↑  Profile, nytimes.com; accessed March 28, 2015.
| --- | --- |
בקרת זהויות :  NLI: 987007425237005171  PLWABN: 9811351818105606  BIBSYS: 98014311  BNE: XX907685  BnF: cb13535588w (data)  CANTIC: a11405697  CiNii: DA07709253  GND: 119212854  ICCU: TO0V393991  ISNI: 0000 0001 2021 3749  LCCN: n79004847  NDL: 001323415  NKC: xx0135632  NLA: 35688414  NTA: 180802755  PIC: 19428  RERO: 02-A003572840  RKD: 107729  SELIBR: 226601  SNAC: w6251v9x  SUDOC: 050535021  Trove: 1043328  ULAN: 500000316  VIAF: 14934231   WorldCat (עם VIAF): 14934231 
מראה כללי ברטרוספקטיבה של גורדון מאטה-קלארק במוזיאון ברוקלין
שגיא חיימוביץ

| --- | --- |

 לידה:  1965 (בן 60 בערך) אורוגוואי 
 ענף מדעי:  גינקולוגיה 
 מקום לימודים:  אוניברסיטת ברצלונה (20 ביוני 1994)  האוניברסיטה האוטונומית של ברצלונה (31 בדצמבר 1998) 
 מוסדות:  Hospital del Mar (3 באוקטובר 2006)  בית חולים לניאדו (1 בדצמבר 2021)  אוניברסיטת אריאל בשומרון (1 ביוני 2022)  אורוגוואי (14 ביולי 2021)  הטכניון – מכון טכנולוגי לישראל 
 מספר צאצאים:  4 
 
שגיא חיימוביץ (נולד בשנת 1965) הוא גינקולוג ישראלי, משנת 2018 אחראי טיפול אמבולטורי והיסטרוסקופיה במחלקת נשים יולדות ופריון במרכז הרפואי הלל יפה בחדרה, הראשון בעולם שפיתח ומבצע היסטרוסקופיות באמצעות לייזר.
ביוגרפיה

חיימוביץ נולד באורוגוואי, בשנת 1976 בגיל 11 עלה עם משפחתו לישראל, בני המשפחה התיישבו בכפר סבא, אביו קיבל מינוי של סגן מנהל מחלקה גינקולוגית בבית החולים מאיר.
לאחר סיום תיכון כצנלסון בכפר סבא, שירת חיימוביץ בצה"ל.
בשנת 1987 התקבל ללימודי הרפואה באוניברסיטת ברצלונה. בשנת 1994 סיים את הפקולטה לרפואה באוניברסיטת ברצלונה. בשנת 1998 סיים התמחות בגיניקולוגיה ומיילדות בבית החולים האוניברסיטאי "Hospital Universitario Materno Infantil Vall d´Hebron".
בנוסף לתואר "MD" ברפואה, לחיימוביץ הוענק תואר "PhD" בגיניקולוגיה.
בין השנים 1999–2006 עבד חיימוביץ כגיניקולוג בכיר בבית החולים "Hospital Sant Jaume de Calella", בברצלונה. ממרץ 2007 ניהל חיימוביץ את היחידה להיסטרוסקופיה בבית החולים האוניברסיטאי "דל מאר" שבברצלונה (Hospital del Mar)
מאפריל 1997 עד נובמבר 1998 כיהן חיימוביץ כנשיא האגודה הגיניקולוגית הספרדית. בין השנים 1997–1998 היה חיימוביץ חבר מועצת המנהלים של החברה הספרדית לגיניקולוגיה. מפברואר 2006 חבר חיימוביץ בוועדת הפיתוח של רשות השיקום בקטלוניה. כמו כן, הוא מכהן כנשיא הקונגרס העולמי להיסטרוסקופיה.
בברצלונה ארגן חיימוביץ מחנות קיץ לבני הקהילה היהודית.
בסוף 2017 החליטו בני משפחת חיימוביץ לעלות למדינת ישראל וחיימוביץ התחיל לעבוד בבית החולים "הלל יפה" בחדרה. מלבד עיסוקו של חיימוביץ כאחראי טיפול אמבולטורי והיסטרוסקופיה, עוסק חיימוביץ בהשתלמויות והכשרה מקצועית בתחום. יחידת ההיסטרטסקופיות שבניהולו, הפכה למוקד הדרכה לרופאים מכל הארץ ומהעולם.
פיתוח היסטרוסקופיות באמצעות לייזר

בשנת 2007 פיתח חיימוביץ שיטת ניתוחים תוך רחמיים באמצעות לייזר ללא הרדמה. חיימוביץ היה הגיניקולוג הראשון בעולם שהתחיל לנתח היסטרוסקופיות באמצעות "לייזר".
היסטרוסקופיה הוא הליך רפואי שבמסגרתו מוחדר סיב אופטי לתוך הרחם. החדרת הסיב מאפשרת התבוננות על הרחם מבפנים. ההליך מיועד לברור סיבות להפלות, לעקרות לטיפול בפוליפים ועוד.
מדובר בבעיות של מומים מולדים כגון מחיצה תוך רחמית, רחם בצורת T או ממצאים חריגים ברחם אשר עשויים לגרום להפלות חוזרות או חוסר יכולת להרות, או במצבים של שרירנים בגדלים משתנים, פוליפים חריגים ועוד. היתרון בטיפול בלייזר הוא שמדובר בהליך קצר, נעשה ללא הרדמה ובעצם האישה מגיעה לאשפוז יום קצר או אפילו לביקור במרפאה ובאותו היום הבעיה שלהן כבר נפתרת.
זמן הניתוח בשיטת הלייזר התקצר משעה - שעה וחצי ל-10 דקות. חיימוביץ ביצע יותר מ-5,000 ניתוחים בשיטה זו.
ממאמריו

מאמר מחקרי: "Office Hysteroscopic Laser Enucleation of Submucous Myomas without Mass Extraction: A Case Series Study"
מאמר: "Profile of long-acting reversible contraception users in Europe"
מאמר: "Interventional Diagnostics Before Hysterectomy"
מאמר: "hysteroscopic myomectomy"
ממאמריו > ספר שערך

ספר "Hysteroscopy" (במשותף עם: Tinelli, Andrea, Alonso Pacheco, Luis)
משפחה

חיימוביץ תושב הרצליה, נשוי בשנית, אב לשלוש בנות מאשתו הראשונה, ובן מאשתו הנוכחית.
חיימוביץ נולד בשם שגיא, ב-30 השנים שהתגורר בספרד היה קרוי סרג'יו, ובחזרתו לישראל בשנת 2018 חזר לשמו הקודם, שגיא.
ראו גם

היסטרוסקופיה
הערות שוליים

↑  מינוי חדש למחלקת נשים ויולדות של הלל יפה” בחסות טכנולוגיית הלייזר” ד”ר שגיא חיימוביץ חזר לארץ אחרי 30 שנה בספרד, חמוש בידע נרחב ומעמיק בשימוש בטכנולוגיית לייזר לשם ביצוע כירורגיה של תחום הפוריות "כוכב", ניר אהרוני, 10 במאי 2018
↑  בית חולים הלל יפה, מחלקת נשים יולדות ופריון  ד"ר שגיא חיימוביץ אחראי טיפול אמבולטורי והיסטרוסקופיה
↑  הלל יפה מח’ נשים ויולדות מצרפת את דר’ שגיא חיימוביץ "כאן ישראל" 1 במאי 2018
↑  ד"ר חיימוביץ "PhD"
Sergio Haimovich MD, PhD
↑  סרג'יו חיימוביץ - שינוי בשיטות ניתוחי היסטרוסקופיות Hysteroscopy is changing, קונגרס היסטרוסקופיות, ברצלונה, 2-5 מאי 2017
↑  "לחם להשגת עצמאות אבל ראה את זה קורה בטלוויזיה "הרצליה", פאוזי אבו טועמה, 6 בנובמבר 2017
↑  ד"ר סרגיו חיימוביץ  Histeroscopia diagnóstica y quirúrgica
| --- | --- |
בקרת זהויות :  ORCID: 0000-0002-9476-628X
בן ציון במברגר

אין תמונה חופשית
הרב בן ציון הלוי במברגר (תר"פ – תשמ"א, ספטמבר 1980) היה משגיח ישיבת פוניבז' בשנים תשט"ז - תשמ"א.
קורות חייו

נולד בפרנקפורט שבגרמניה בשנת תר"פ ליוסף אהרן, בן משה אריה הרב של באד קיסינגן. בנו של רבי יצחק דב במברגר.
בבחרותו עלה לארץ ישראל עם הוריו, והתיישבו בירושלים. למד בישיבת לומז'ה בפתח תקווה, שם היה תלמידם של רבי ראובן כץ ורבי אליהו דושניצר ושל רבי אבא גרוסברד. לאחר מכן למד בישיבת פוניבז' בבני ברק. בשנת תש"ז (1946) התחתן עם שושנה לבית מאיר, ולימים נולדו להם ארבעה ילדים. גיסו הוא הרב יששכר מאיר.
בשנת תש"י נתמנה על יד הרב יעקב ניימן לר"מ בישיבת אור ישראל ובשנת תשט"ז נתמנה למשגיח בישיבת פוניבז', בתפקיד זה כיהן עד פטירתו.
נפטר מהתקף לב בי"ח בתשרי תשמ"א.
על שמו הארגון עזר מציון, שמייסדו ומנהלו הוא אחיינו חנניה צ'ולק.
מתוך כתביו הוציאו לאור תלמידיו את הספרים ניב שפתים – שערי ציון וגנזי שערי ציון.
הערות שוליים

↑  ראו: תלמידי ישיבות פליטים, באתר ארכיון המדינה, עמ' 4
↑  נחום יברוב, ניב שפתים – שערי ציון, ירושלים תשס"ט, באתר Hebrew Books.
↑  גנזי שערי ציון, בני ברק תשס"ג, באתר Hebrew Books.
| רבני ישיבת פוניבז' |
| --- | --- | --- |
| ראשי הישיבה בהווה | רבי ברוך דב פוברסקי • רבי דוד לוי ■ רבי שמואל מרקוביץ |  |
| משגיחים בהווה | רבי עזרא רוטשילד • רבי אליהו אליעזר קלרמן ■ רבי אהרן זאב גרוסברד • רבי אליהו אליעזר דסלר |  |
| ראשי ישיבה שנפטרו | רבי יוסף שלמה כהנמן • רבי דוד פוברסקי • רבי אלעזר מנחם שך • רבי שמואל רוזובסקי • רבי חיים שלמה ליבוביץ •  רבי גרשון אדלשטיין |  |
| משגיחים שנפטרו | רבי אבא גרוסברד • רבי אליהו אליעזר דסלר • רבי יחזקאל לוינשטיין • רבי בן ציון במברגר • רבי חיים פרידלנדר • רבי דוד זינגרביץ • רבי ראובן יהושע גינזבורג • רבי אליעזר גיזנבורג |  |
| --- | --- |
בקרת זהויות :  NLI: 987007294332205171  ISNI: 0000 0000 4395 6038  LCCN: no92014417  VIAF: 46327673   WorldCat (עם VIAF): 46327673
יהודה לייב שייאר

| --- | --- |
 לידה:  1733 ה'תצ"ג פרנקפורט, האימפריה הרומית הקדושה 
 פטירה:  1821 (בגיל 88 בערך) כ"ו בשבט ה'תקפ"א דיסלדורף, הרפובליקה הפדרלית של גרמניה 
 תקופת הפעילות:  ?–1821 
 בני דורו:  רבי יחזקאל לנדא, החיד"א, רבי יהודה לייב קארלבורג
 
 תפקידים נוספים:  רב 
 
הרב יהודה לייב שייאר (פרנקפורט, ה'תצ"ג – דיסלדורף, כ"ו בשבט ה'תקפ"א, 29 בינואר 1821) היה רב גרמני. החל משנת תק"ן כיהן כרב של העיר דיסלדורף ושל הדוכסות הגדולה של ברג.
נחשב לגדול בדורו ונשלחו אליו שאלות מגדולי דורו כרבי נתן אדלר, והרב חיד"א כתב לו "נר ישראל עמוד הימיני פטיש החזק". תשובה אליו מופיעה בשו"ת הנודע ביהודה. הכשיר במשך עשרות שנים תלמידים רבים שחלקם נשאו בעול הרבנות. ידע לנהל את עירו שלו בשלום ולהוביל אותה בתקופות קשות. בחודש אדר ה'תקנ"ב חנך את בית הכנסת הניאו-קלאסי של דיסלדורף (גר'), שנבנה בה משנת ה'תק"נ.
השתתף במשלחת אנשי דת שבאה לברך את נפוליאון בונפרטה (יחד עם נציגי הזרמים בנצרות).
הרב שייאר חתום בין "גדולי אנשי שם" בהדפסת ספר הצל"ח על ידי בנו של הנודע ביהודה (פראג, תקנ"ט). רבי יהודה לייב קארלבורג (רבה של קרפלד) נשא עליו דברי הספד שנדפסו בספר "שלוש יבבות".
הערות שוליים

↑  מהדורה תניינא, אבן העזר, סימן נז.
↑  ראו לנדא, רבי יחזקאל בן יהודה, ציון לנפש חיה - ביצה, מהדורת פראג תקנ"ט, באתר היברובוקס
↑  ראו קרלסבורג, רבי ליב, שלש יבבות, באתר היברובוקס.
גשר רואל

| --- | --- |

גשר רואל העובר במרכזו של האי איל או סין. מעליו גשר גרנל
 מידע כללי
 סוג:  גשר
 על שם:  גיום-פרנסואה רואל (צר')
 כתובת:  הרובע החמישה-עשר של פריז, הרובע השישה-עשר של פריז 
 מיקום:  פריז
 מדינה:  צרפת צרפת
 בעלים:  עיריית פריז
 הקמה ובנייה
 תקופת הבנייה:  נובמבר 1899 – 15 במרץ 1900 (כ־135 ימים)
 חברת בנייה:  "אייפז' מטל" (צר')
 חומרי בנייה:  פלדה אבן
 סגנון אדריכלי:  בל אפוק
 מידות
 אורך:  173 מטר
 רוחב:  20 מטר
 מידע טכני
 מִפְתָּח מרבי:  86 מטר
 
 קואורדינטות:  48°51′08″N 2°16′59″E﻿ / ﻿48.85227°N 2.28306°E﻿ / 48.85227; 2.28306
 he  (למפת פריז מוגדלת) גשר רואל(למפת פריז רגילה) גשר רואל
 
גשר רואל (בצרפתית: Pont Rouelle) הוא גשר רכבת מברזל שנמתח מעל נהר הסן בפריז ומחבר בין הרובע השישה-עשר (בגדה הימנית) לרובע החמישה-עשר (בגדה שמאלית).
הגשר הוא האמצעי מבין שלושה גשרים שעוברים מעל האי איל או סין ומנצלים אותו בתור נקודת תמיכה.
שם הגשר

הגשר (והרחוב בגדה השמאלית שהגיע בעבר לגשר) נקרא על שם המדען הצרפתי גיום-פרנסואה רואל (צר') (1770-1703)
ההיסטוריה של הגשר

החוזה לבניית גשר עבור רכבות נמסר לחברת "אייפז' מטל" (צר') ובנייתו החלה בנובמבר 1899 והסתיימה במרץ 1900. הגשר, כמו גם גשר גרנל שלידו, נבנה כדי לשפר את גישת המבקרים לתערוכה העולמית של פריז שנפתחה באפריל אותה שנה ומרכזה היה בגני שאן דה מארס ממזרח לגשר.
במשך התקופת בה הוצגה התערוכה (אפריל עד נובמבר 1900) דווח על כשמונה מיליון נוסעים שהשתמשו בקו הרכבת העובר מעל הגשר כדי להגיע לתערוכה וממנה.
בשנים שלאחר התערוכה חלה ירידה מתמדת במספר הנוסעים שהשתמשו בקו זה לכן ב-1924 הופסקה תנועת רכבות הנוסעים על הגשר והוא המשיך לשרת רק רכבות משא.
ב-1937, לקראת פתיחת התערוכה העולמית של פריז הוחלט להפסיק את תנועת רכבות המשא בקו זה והיא לא חודשה גם לאחר סיום התערוכה.
בתחילת שנות ה-80 של המאה ה-20 החל תכנון הרחבת קו C של מערכת הרכבות הצרפתית RER (צר') לכוון צפון והועלתה האפשרות להשתמש בגשר רואל הקיים. בדיקת מומחי קונסטרוקציה מצאה מצד אחד נזקים בחלקי המתכת של הגשר עקב קורוזיה אך קבעה, מצד שני, שהמבנה הבסיסי של הגשר תקין. בבחינת החלופות של שיפוץ הגשר מול בניית גשר חדש בחרה חברת הרכבות בשיפוץ הגשר.
עבודת שיקום הגשר נמסרה לחברת "אייפז' מטל" (צר') (שגם בנתה אותו). העבודות החלו במרץ 1984 והסתיימו בסוף 1985. במסגרת פרויקט זה הוחלפו קורות ברזל שנאכלו והוחלף משטח הגשר עליו עוברים פסי הרכבת. הגשר המחודש נחנך ב-14 בספטמבר 1988.
מבנה הגשר

הגשר בנוי ממספר מקטעים שאינם אחידים בסגנון שלהם:
במקטע הגשר בגדה הימנית, לפני הנהר, עוברת הרכבת על גבי גשר אבן בעל שלוש קשתות מעל רחוב ז'ורז פומפידו (צר')
במקטע מעל הסן בין הגדה הימנית לאי איל או סין נבנה גשר מתכת בן קשת אחת במפתח של כ-86 מטר
במקטע שעובר מעל האי "איל או סין" נבנה גשר אבן באורך של כ-7 מטר שמתחתיו נמתחת הטיילת שבנויה לאורך האי
במקטע בין האי "איל או סין" לגדה השמאלית עוברת המסילה על גשר מתכת של שלוש קשתות הנשען על שני עמודי אבן השקועים בסן
כל גשרי הסן האחרים חצו את הסן במאונך לכוון הזרימה של הסן אולם במקרה של גשר רואל הצורך לחבר מסילה המקבילה לסן בגדה המערבית עם מסילה המאונכת לסן בגדה הימנית אילץ את בוני הגשר לבנות גשר העובר את הנהר בקו אלכסוני.
גלריה

גשר האבן על הגדה הימנית לפני המעבר על הנהר
גשר הפלדה בין הגדה הימנית והאי איל או סין
גשר האבן מעל הטיילת של האי "איל או סין"
גשר הפלדה בן שלושת הקשתות בין האי "איל או סין" חגדה השמאלית
הגשר בצילום ממגדל אייפל. גשר רואל במרכז, מעליו גשר גרנל ומתחתיו גשר ביר-חכים. בולט הנתיב האלכסוני בו נבנה הגשר
ביאורים

↑  כיום נקרא החלק של הרחוב הקרוב לסן בשם "כיכר ברזוויל" (צר')
↑  כדי למנוע מטרדי רעש וזיהום
↑  הבחירה בחלופת השימור והשיפוץ נעשתה בגלל מחיר זול יותר אך גם מתוך הערכה למורשת ההיסטורית של הגשר ומתוך ההבנה שחלופה זו תצמצם את הגבלות השיט בסן
↑  בגשר רכבת נוסף, ויאדוקט אוסטרליץ, קיימת אותה בעיה והיא נפתרה על ידי יצירת לופ של 270 מעלות על גדת הסן
לקריאה נוספת

Philippe Ramondenc, Van Phuoc Nguyen et Jacques Courtois, « Réhabilitation d'un ouvrage d'art métallique ancien. Pont en arc du grand bras de la Seine. Liaison ferroviaire « Vallée de Montmorency - Ermont - Invalides » », Bulletin ponts métalliques, no 13, 1990, pp. 29-36.
Jocelyne Van Deputte, Ponts de Paris, Paris, Paris-musées, 1994, 230 p. (ISBN 2-87900-168-4), chap. « La passerelle de Passy », pp. 212-213.
טנזור השדה האלקטרומגנטי

טנזור השדה האלקטרומגנטי הוא התיאור המתמטי של השדה האלקטרומגנטי בתורת היחסות הפרטית. זהו טנזור מדרגה 2 המתאר את השדה החשמלי ואת השדה המגנטי כישות אחת, קו-ואריאנטית לורנץ.
הגדרה פורמלית

בהינתן ה-4-וקטור של הפוטנציאל האלקטרומגנטי  \ A^{\mu }=\left(\phi /c,{\vec {A}}\right), או בצורתו הלורנץ-קו-ואריאנטית  \ A_{\mu }=\left(\phi /c,-{\vec {A}}\right), טנזור השדה האלקטרומגנטי מוגדר כנגזרת החיצונית (חד-תבנית או דיפרנציאל דה-ראם) של 4-וקטור הפוטנציאל:
וברכיבים
כאשר  \ \partial _{\mu }={\frac {\partial }{\partial x^{\mu }}} הוא הגרדיאנט ה-4 ממדי, A הוא הפוטנציאל הווקטורי ו- \ \phi  הוא הפוטנציאל הסקלארי.
באופן מפורש, נוכל לרשום את הטנזור F בצורת מטריצה 4 על 4 באופן הבא
או
כאשר E הוא השדה החשמלי, B השדה המגנטי ו-c היא מהירות האור.
תכונות

טנזור השדה האלקטרומגנטי הוא אנטי-סימטרי, כלומר:  \ F_{\mu \nu }=-F_{\nu \mu }.
זהות ביאנקי:  \ \partial _{\lambda }F_{\mu \nu }+\partial _{\mu }F_{\nu \lambda }+\partial _{\nu }F_{\lambda \mu }=0 .
מזהות זו נובעות משוואות מקסוול ההומוגניות:  \ {\vec {\nabla }}\cdot {\vec {B}}=0 ו-  \ {\vec {\nabla }}\times {\vec {E}}+(1/c)\partial _{t}{\vec {B}}=0.
הטנזור מקיים את משוואת התנועה הבאה:  \ \partial _{\mu }F^{\mu \nu }=j^{\nu }/c (ביחידות גאוס) או  \ \partial _{\mu }F^{\mu \nu }=4\pi j^{\nu } (ביחידות cgs) כאשר  \ j^{\mu }=\left(c\rho ,{\vec {j}}\right) הוא ה-4-וקטור של צפיפות זרמים ומטענים. משוואה זו שקולה לשתי משוואות מקסוול הלא הומוגניות.
הגודל  \ {\frac {E^{2}}{c^{2}}}-B^{2}=-{\frac {1}{2}}F_{\mu \nu }F^{\mu \nu } הוא אינווריאנטי לורנץ (סקלר).
הגודל  \ {\vec {E}}\cdot {\vec {B}}={\frac {c}{8\pi }}\epsilon _{\mu \nu \lambda \rho }F^{\mu \nu }F^{\lambda \rho } הוא אינווריאנטי לורנץ (פסאודו סקלר).
מבט מתמטי נוסף

להבנת חלק זה של המאמר נדרש ידע מוקדם בגאומטריה דיפרנציאלית.
מבט מתמטי נוסף > טנזור השדה כדו-תבנית

אל 4-וקטור הפוטנציאל האלקטרומגנטי  \ A_{\nu } אפשר להתייחס כאל חד-תבנית (one-form) הנתונה על ידי
כאשר נעשה כאן שימוש בהסכם הסכימה של איינשטיין. האיברים  \ dx^{\mu } הם בסיס למרחב החד-תבניות הצמוד לבסיס המרחב המשיק, כלומר:  \ dx^{\mu }(\partial _{\nu })=\delta _{\nu }^{\mu }, כאשר  \delta _{\nu }^{\mu } היא הדלתא של קרונקר.
במקרה זה, את טנזור השדה האלקטרומגנטי
אפשר לרשום באמצעות דיפרנציאל דה-ראם על החד-תבנית A:
מאחר שזו "גזירה" אנטי-סימטרית, אפשר לקבל:
כאשר  \ F_{\mu \nu } נתונים לעיל, ואילו המכפלה בין  \ dx^{\mu } ל- \ dx^{\nu } היא מכפלת יתד (Wedge product) בין תבניות ששומרת על אנטי-סימטריות (באופן אינטואיטיבי ניתן לומר שכופלים את התבניות כדי לקבל תבנית חדשה ואז מבצעים לה אנטי-סימטריזציה כך שתהיה אנטי-סימטרית בכל זוג ארגומנטים).
אפשר לסכם ולומר ש- F הוא טנזור קו-וריאנטי אנטי-סימטרי מסדר 2, או דו-תבנית.
מבט מתמטי נוסף > הסקת משוואות מקסוול

משפט כללי בגאומטריה דיפרנציאלית קובע שדיפרנציאל דה-ראם מקיימת זהותית d2=0. מכאן נובע ש
וזו אחת ממשוואות מקסוול (זהות ביאנקי).
כעת, נגדיר את הטנזור הצמוד של Hodge לדו-תבנית F. באופן כללי, דואליות הודג' מתאימה ל k-תבנית מעל מרחב וקטורי n-ממדי (n-k)-תבנית, שמוגדרת ביחס ל n-תבנית שנקבעה מראש, שהיא בדרך כלל היא תבנית ה"דטרמיננטה" האנטי-סימטרית בהחלט (בכתיב בקואורדינטות קרטזיות זהו טנזור לוי-צ'יויטה).
אזי
ואילו
שהוא 4-וקטור צפיפות הזרם החשמלי  j^{\mu }. נשים לב ש 4-וקטור זה מקיים באופן אוטומטי את משוואת הרציפות, שכן
יצוין שרכיביו של J והעובדה שהוא מייצג צפיפות מטען וזרם מוסקים פיזיקלית מהתכונות של השדה החשמלי E והשדה המגנטי B, אך העובדה ש-J הוא 4-וקטור שמקיים את משוואת הרציפות נובעת באופן אוטומטי מהצורה בה הוגדר והתכונות של דיפרנציאל דה-ראם.
מבט מתמטי נוסף > טנזור השדה כטנזור עקמומיות של קשר

בגישה אחרת מתייחסים ל-A כאל קשר אפיני מעל אגד וקטורי ואז מקבלים ש-F היא העקמומיות שלו.
במכניקה נהוג להסיק את משוואות התנועה של גופים מגודל הנקרא המילטוניאן שמהווה פונקציה של האנרגיה הקינטית והאנרגיה הפוטנציאלית כפי שהם מבוטאים על ידי התנע (ליתר דיוק: התנע הקנוני הצמוד) p והמקום x. את ההמילטוניאן מסיקים מהלגראנז'יאן באמצעות טרנספורם לז'נדר. כאשר יש פוטנציאל וקטורי נוכח, מגלים שאיבר האנרגיה הקינטית נתון על ידי
במכניקת הקוונטים התנע הוא אופרטור הגזירה  \ {\vec {p}}=-i\hbar {\vec {\nabla }}. במובן מסיים, אפשר להסתכל על הפוטנציאל כגודל שמעוות את היריעה ולכן הזזה מקבילה של פונקציית הגל ממקום אחד לשני לא תשמור עליה אם לא נוסיף תיקון שיבטל את ההשפעה של הפוטנציאל הווקטורי שמעקם את המרחב. לכן, מגדירים אופרטור גזירה "קו-ואריאנטי" השומר על הווקטור ביריעה הנ"ל, וזאת על ידי
ואכן, הווקטור משמש כמקדמי הקשר.
לכל קשר אפשר להגדיר טנזור עקמומיות, טנזור זה מבטא את ההפרש בין וקטור ההתחלתי למה שמתקבל כאשר מזיזים אותו לאורך לולאה סגורה אינפינסיטימלית. אם נבנה את הלולאה כמקבילון המורכב משני וקטורים נראה שמקדם העקמומיות כתלות בכיווני הווקטורים הוא אנטי-סימטרי ולמעשה יהיה מהצורה:  \ \kappa _{\mu \nu }=C_{0}(\partial _{\mu }A_{\nu }-\partial _{\nu }A_{\mu }). כלומר, טנזור השדה האלקטרומגנטי הוא עקמומיות של קשר. מכאן נובעת גם זהות ביאנקי כמקרה פרטי של תורת העקמומיות והקשרים המוגדרים מעל אגדי וקטורים.
סאטושי נאקאמוטו

| --- | --- |

פסל של סאטושי נאקאמוטו בבודפשט
 תקופת הפעילות:  2008–2010 (כשנתיים) 
סאטושי נאקאמוטו הוא השם הבדוי שנבחר על ידי האיש (או קבוצת האנשים) האנונימי שיצר את המטבע המבוזר ביטקוין.
כחלק מיצירת המטבע, נאקאמוטו תכנן ויישם את הבלוקצ'יין הראשון. המצאה זו פתרה לראשונה את בעיית ה"בזבוז הכפול" עבור מטבעות מבוזרים.